В Пампорово срещат затруднения с набирането на персонал, хотелиери ще наемат кадри от чужбина
Седмици преди старта на зимния сезон, в Пампорово срещат сериозни затруднения с набирането на кадри. Проблемът се задълбочава с всяка изминала, а хотелиерите твърдят, че това е негативна тенденция за цялата страна. За да се справят с кризата, хотелиерите са решили тази година да разчитат сезонни работници от други страни.
Готвачи, камериерки, сервитьори и администратори, са най-търсените позиции от хотелите в Пампорово. Заплатите започват от 500 лв. и стигат до 2000лв.- за управител. Хора обаче няма.
„ Много млади хора и българи бягат в чужбина и то бягат наистина за това, че вземат много по-големи заплати там. Стандартите на нашата държава са несравними с този в, каза Екатерина Дафовска, собственик на хотел в Пампорово.
„В нашият обект за първа година ще се наложи да се допитаме и да избираме персонал може би от агенции, които се занимават с подбор на персонал, и по-точно с персонал от Украйна, ще се наложи да допълним бройките, които ни трябват за зимния сезон“, обясни Анна Колева, фронт офис мениджър в хотел в Пампорово.
От туристическият бранш смятат, че проблемът ще се задълбочава, но е вдино , че ще разчита на кадри от други страни.
В Чепеларе също изпитват недостиг на персонал. Така в обслужването на туристите в малките хотели, са ангажирани по цели фамилии.